text: Se billederne: ​​Genkender du disse tyvekoster
  24 januar 2018 kl. 14.11
  Politiet håber at finde ejerne af en større mængde mønter, frimærker samt andre tyvekoster, som er fundet i forbindelse med efterforskning af en række indbrud.
  Frimærker, mønter og gamle pengesedler er nogle af de tyvekoster, som politiet gerne vil finde ejerne af. Se alle billederne øverst i artiklen.  
  Syd- og Sønderjyllands Politi formoder, at tyvekosterne stammer fra indbrud i Esbjerg eller Varde, men der kan også være tale om andre byer.
  Hvis man kan genkende nogle af tingene, så skal man kontakte politiet på 1-1-4.
  Der er tale om:
  Danske frimærker, hvoraf nogle er helt tilbage fra Anden Verdenskrig Julemærker m.m., blandt andet fra 1970’erne og 1980’erne Grønlandske frimærker Såkaldte automathæfter, frimærker, der er købt i en automat Norske og schweiziske frimærker Ældre danske mønter, to-ører, fem-ører, ti-ører, 25-ører, fem-kronemønter m.m. Ældre udenlandske mønter, blandt andet fra Tjekkoslovakiet, Norge og USA10-kronesedler, 1952-serien Dameur, Rolex-efterligning Tal m.m. til en etiketmaskine Et Toshiba digitalt videokamera m. etui, hvor der er en række øletiketter fra Bryggeriet Odin  Et påskeæg i metal
  
  